armvectores/hy_wikipedia_2023 huggingface dataset:
Սուրբ Վալենտին

Սուրբ Վալենտին (լատ.՝ Valentinius), 3-րդ դարի հռոմեացի սուրբ, որի անունը հիշատակվում է փետրվարի 14-ին՝ կապված սիրո ավանդույթի հետ։
Սրբի հետ կապված միակ հավաստի տեղեկությունն այն է, որ նահատակվել և թաղվել է Via Flaminia գերեզմանատանը Հռոմի հյուսիսում գտնվող Միլվյան կամրջի մոտ փետրվարի 14-ին։ Հստակ չէ, արդյոք այս սրբին պետք է դասել առանձին, թե նրա անունը կապված է երկու սրբերի հետ։
Քանի որ նրա մասին շատ բան հայտնի չէր, Կաթոլիկ եկեղեցին հեռացրեց նրա անունը «Հռոմեական հիմնական օրացույցից»` պաշտամունքային տոնակատարությունները թողնելով տեղական օրացույցներում։
Հռոմեական կաթոլիկ եկեղեցին շարունակում է նրան ճանաչել որպես սուրբ` դասելով «Հռոմեացի նահատակված սրբերի ցանկում» և փետրվարի 14-ին թույլատրում է նրա հիշատակի ծիսակարգ բոլոր եկեղեցիներում, եթե այդ օրը տոնացույցով այլ պարտադիր եկեղեցական տոնի հետ չի համընկնում։
1960 թվականին Հռոմում կառուցվել է Վալենտինի անվան ծխական եկեղեցի։
Սուրբ Վալենտինի օրը եկեղեցական տոն է Անգլիական և Լյութերական եկեղեցիներում։ Արևելյան ուղղափառ եկեղեցին հռոմի քահանա սուրբ Վալենտինի տոնը նշում է հուլիսի 6-ին և նահատակ Վալենտինի օրը՝ հուլիսի 30-ին։ Չնայած արևելքում այս երկու սրբերի անհայտությանը, հունական ուղղափառ եկեղեցու անդամները տարբերակում են Վալենտինոս (տղամարդ) և Վալենտինա (կին) և անվանակոչության օրը արևմտյան եկեղեցու օրացույցում պահպանել են փետրվարի 14-ը։


== Ծանոթագրություններ ==
Նիունի

Նիունի (էստ․՝ Nõuni), գյուղ Էստոնիայի Վալգամաա նահանգի Պալուպեռա շրջանում։
2011 թվականի տվյալներով գյուղում բնակվում էր 213 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռուսին (Շարանտի գավառ)

Ռուսին (ֆր.՝ Roussines), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 310 մարդ, բնակչության խտությունը` 19.28 մարդ/կմ²։ Բնակավայրը զբաղեցնում է 16.08 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ հարավ, Պուատիե քաղաքից` 100 կմ հարավ, Անգուլեմ քաղաքից` 37 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 150 աշխատունակ (15-64 տարեկան) բնակիչ, որոնցից ակտիվ էին 92-ը, իսկ ոչ ակտիվները` 58։ Ակտիվության ցուցանիշը կազմում է 61,3 %։ 92 աշխատունակ մարդկանցից աշխատել է 84 անձ (44 տղամարդ և 40 կին)։ Գործազուրկ են եղել 8 անձ (4 տղամարդ և 4 կին)։ 58 անաշխատունակներից 5-ը եղել են աշակերտներ կամ ուսանողներ, 36-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մեծ Նորոկսա

Մեծ Նորոկսա (ռուս.՝ Большая Норокса), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Դվինիցա գետի աջ ափում՝ 29 կմ հեռավորության վրա։ Գետի երկարությունը 12 կմ է։ Գետաբերանը գտնվում է անտառում, 9 կմ հարավ-արևմուտք Վերոբյովից և 40 կմ հյուսիս-արևելք գյուղ Սոկոլից


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000007247
Հիդրոլոգիական ուսումնասիրությունների կոդը - 103000724
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Snapseed

Snapseed, ռաստերային գրաֆիկական խմբագրիչ, բջջային հեռախոսով նկար խմբագրելու համար։


== Պատմություն ==
Snapseed-ը մշակվել է Nik Software ընկերության կողմից և հասանելի էր iOS, OS X և Windows օպերացիոն համակարգերի համար։ Սկզբնական շրջանում այն հասանելի էր միայն iPad-ի համար, սակայն 2011 թվականին թողարկված տարբերակը հասանելի դարձավ նաև iPhone-ների համար։
2012 թվակաի սեպտեմբերի 12-ին Google-ը գնեց Nik Software ընկերությունը և Snapseed-ի մշակողին։ Գնման պահին ծրագիրը արդեն հասանելի էր ոչ միայն iPod-ի համար, այլ նաև iPhone-ի և iPod touch-ի համար։
2012 թվականի դեկտեմբերի 11-ին Google-ը ներկայացրեց Snapseed-ը Android-ի համար և թարմացրեց iOS-ի համար նախատեսված ծրագիրը, դարձնելով այն անվճար։
2015 թվականի ապրիլի 9-ին թողարկվեց առաջին խոշոր թարմացումը ծրագրի համար։ Ավելացել էին նոր ֆիլտրեր և գործիքներ։


== Հնարավորություններ ==
Snapssed-ը թույլ է տալիս կատարել նկարների պրոֆեսիոնալ մշակում սմարթֆոնով կամ պլանշետով։


=== Մշակման հասանելի գործիքներ ===
Ուղղում՝ ավտոմատ կերպով կատարում է ուղղումներ
Կտրուկություն՝ ավելացնում է նկարի կտրուկությունը
Ձևավորում՝ թույլ է տալիս կտրել նկարները
Շրջադարձ՝ թույլ է տալի շրջել նկարը
Շրջադրաձ/կտրում՝ թույլ է տալիս կտրել, շրջել և թեքել նկարը
Վրձին՝ թույլ է տալիս օգտագործել էֆֆեկտները կոնկրետ տարածքում
Ընտրովի ուղղում՝ թույլ է տալիս կատարել ուղղում միայն ընտրած հատվածներում
Կետային ուղղում՝ վերացնում է փոքրիկ սխալները
Վիգենետ՝ ղեկավարում է նկարի կողային պայծառությունը


=== Նկարներ մշակելու ֆիլտրեր ===
Խամրեցում՝ ուշադրություն հրավիրել կոնկրետ օբյեկտի վրա խամրեցնելով ֆոնը
Կիզակետային փայլ՝ լուսավորման էֆֆեկտ
Ֆոնային հակադրություն՝ ապահովում է հստակ հակադրություն լուսավորված և մութ հատվածների միջև
HDR էֆֆեկտ
Դրամա՝ հատուկ ընտրված նկարներին ավելացնում է էֆֆեկտ
Grunge՝ տեղադրում հատուկ գունավոր ոճ, կոնկրետ նկարների վրա
Կոպիտ հատիկ՝ ստեղծում է հատիկավոր պատկեր
Վինտաժ՝ նկարներին տալիս է գունավոր ֆիլմի ոճ
Retrolux՝ տալիս է հին նկարի ոճ
Нуар՝ ավելացնում է սև ու սպիտակ ֆիլմի ոճ
Ս/Ս՝ տեղադրում է սև ու սպիտակ ֆիլտր
Շրջանակ՝ տարատեսակ տարբերակներ նկարների ծայրերը ձևավորելու համար։


== Յուրահատկություններ ==
Նկարի մշակման ընթացքում ցանկացած շրջադարձի ընթացքում անհասանելի մասերը ավտոմատ լրացվում են ծրագրի կողմից։
Հնարավորություն չեղարկել ցանկացած փոփոխություն անկախ հերթականությունից։
Հնրաավորություն քայլ առ քայլ դիտել բոլոր փոփոխությունները։


== Պարգևներ ==
2011 թվականին Apple-ի կոմից ստացել է «iPad-ի համար տարվա լավագույն հավելված»
2018 թվականին PC Magazine-ի կողմից ընդգրվել է Android-ի համար 100 լավագույն հավելվածների շարքում  


== Տես նաև ==
Adobe Photoshop
Adobe Lightroom


== Ծանոթագրություններ ==
Ֆանյանո Կաստելո

Ֆանյանո Կաստելո  (իտալերեն՝  Fagnano Castello), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 4194 մարդ, բնակչության խտությունը կազմում է 145 մարդ/կմ²։ Զբաղեցնում է 29 կմ² մակերես տարածք։ Փոստային ինդեքսն է՝ 87013։ Հեռախոսային կոդը՝ (+39) 0984։
Սուրբ Սեբաստիանը համարվում է բնակավայրի հովանավորը։ Տոնը նշվում է ամեն տարի հունվարի 20-ին։


== Ծանոթագրություններ ==
Իվանկովցի (գյուղ, Ժիտոմիրի շրջան)

Անվան այլ կիրառումների համար տե՛ս՝ ԻվանկովցիԻվանկովցի (ուկրաիներեն՝ Іванківці), գյուղ Ուկրաինայի Ժիտոմիրի մարզի Ժիտոմիրի շրջանում։ Հիմնադրվել է 1501 թվականին։
2001 թվականի տվյալներով Իվանկովցի գյուղում բնակվում էր 489 մարդ։ Բնակավայրը զբաղեցնում է 1005 կմ² տարածք։ Բնակչության խտությունը կազմում էր 486,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տուրունտաևո (գյուղ, Տոմսկի շրջան)

Տուրունտաևո (ռուս.՝ Турунтаево), գյուղ Ռուսաստանի Տոմսկի մարզի Տոմսկի շրջանի կազմում։
Բնակչությունը 2012 թվականին գրանցված տվյալներով կազմում էր 994 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բաղաբուրջ

Բաղաբուրջ,
գյուղ Հայկական ԽՍՀ Կապանի շրջանում, Կապան քաղաքից 1-2 կմ հարավ, Մեղրու լեռնահամակարգին պատկանող մի լեռնաճյուղի վրա, ծովի մակարդակից 1000-1100 մ բարձրության վրա։
Նույն անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ 1958 թվականին միացվել է Կապան քաղաքին և ներկայումս համարվում է նրա թաղամասերից մեկը։


== Բնակչություն ==
Գյուղը բնակեցված է եղել հայերով, բնակչության փոփոխությունը ժամանակի ընթացքում` ստորև.


== Պատմություն ==
Հնում գյուղը կոչվել է Բեխեվերջի, իսկ հատագայում Բաղավերջ և մտել է Զանգեզուրի գավառի Ղափանի ոստիկանական շրջանի մեջ։


== Պատմամշակութային կառույցներ ==
Գյուղում հյուսիս-արևմտյան կողմում գտնվում է Ս. Հռիփսիմե անունով թաղակապ, սրբատաշ քարերով կառուցված եկեղեցի (X դար)։ Եկեղեցու խորանի մոտ պահպանվել են 2 սրբատաշ քարերով խաչարձաններ։ Եկեղեցու մոտակայքում կա ավերակ գյուղատեղի։


== Ծանոթագրություններ ==


== Արտաքին հղումներ ==
Միխայլովկա (խուտոր, Դաոլեկանովսկի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ռուս.՝ Михайловка, բաշկիրերեն՝ Михайловка), խուտոր Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յալտարան

Յալտարան (ռուս.՝ Ялтаран, բաշկիրերեն՝ Ялтыран), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուեյդ Գայտոն

Ուեյդ Գայտոն (անգլ.՝ Wade Guyton, 1972[…], Համոնդ, Լեյք շրջան, Ինդիանա, ԱՄՆ), աբստրակցիոնիստ և մինիմալիստ նկարիչ։
Գայտոնը ծնվել է Համոնդում, բայց մեծացել է Լեյք Սիթիում։ Ավարտել է Թենեսի համալսարանը (1990-1995) և Հանթերի քոլեջը (1996-1998)։
Վերջին տարիներին նկարիչը հրաժարվել է քանդակագործությունից և կենտրոնացել է կտավներին նկարելու վրա, որը նա ստեղծում է համակարգչով և լայն ձևաչափով թանաքային տպիչով։ Նկարիչը ընտրում է մի թեմա, օրինակ՝ սև ուղղանկյուն, և այն տպում է կտավի վրա, որը պետք է թեքել, որպեսզի այն տեղավորվի տպիչի մեջ։ Աշխատանքի արդյունքում ի հայտ են գալիս ծալված ժապավեններ՝ շրջապատված երկու սև հարթություններով։ Չնայած գործընթացի միօրինակությանը՝ արդյունքը տատանվում է կախված այն բանից, թե տպիչում որքան թանաք է մնացել։ 2004 թվականին Գայտոնն սկսել է գեղանկարներ ստեղծել տպիչի միջոցով։ Դրանից առաջ նա էջեր էր տպում արվեստի հանդեսներից, դրա համար նաև տպիչ էր օգտագործում, բայց շատ ավելի փոքր չափսի։ Առևտրային հաջողությունները նրան թույլ են տվել ձեռք բերել ավելի թանկ սարքավորում։ Նրա գործերից մեկը ՝ սպիտակ տառերով Xs, ընդգրկվել է Ժամանակակից արվեստի թանգարանի «Ի՞նչ է գեղանկարը» ակնարկում՝ Սառա Մորիսի և Գաբրիել Օրոսկոյի աշխատանքների կողքին։


== Անհատական ցուցահանդեսներ ==
2007 Galerie Gisela Capitain, Քյոլն
2006 Color, Power & Style, Friedrich Petzel Gallery, Նյու Յորք
2006 Wade Guyton, Haubrokshows, Բեռլին
2006 Empire Strikes Back, (Guyton\Walker), Carpenter Center, Harvard University, Քեմբրիջ
2005 Color, Power & Style, Kunstverein in Hamburg
2005 Galerie Francesca Pia, Bern Gavlak, West Palm Beach Art 36 Statements, Galerie Francesca Pia, Բազել
2005 The Failever of Judgement, Part III, (Guyton\Walker), Greene Naftali Gallery, Նյու Յորք


== Ծանոթագրություններ ==


== Արտաքին հղումներ ==
Работы художника на ArtNet
Статья о художнике
Մաուրո Արամբարրի

Մաուրո Վիլնեյ Արամբարի Ռոսա (իսպ.՝ Mauro Wilney Arambarri Rosa, սեպտեմբերի 30, 1995(1995-09-30), Սալտո, Ուրուգվայ),  ուրուգվայցի ֆուտբոլիստ, Խետաֆե ակումբի կիսապաշտպան։


== Ակումբային կարիերա ==
Արամբարին իր կարիերան սկսել է «Դեֆենսոր սպորտինգ» ակումբում, որի կազմում իր առաջին հանդիպումն անցկացրել է 2013 թվականի սեպտեմբեր 15-ին՝ խաղալով   «Ֆենիքս»-ի դեմ։
2015 թվականի մարտի 21-ին  «Սեռո»-ի դեմ պայքարում Մաուրոն իր առաջին գոլն է խփել «Դեֆենսորի» համար։
2016 թվականի սկզբին Արամբարին տեղափոխվել է ֆրանսիական «Բորդո» ։ Փետրվարի 3-ին, Լիոնի հետ խաղում, նա իր դեբյուտը կատարեց՝ խաղի երկրորդ կեսին փոխարինելով Վալենտին Վադուին ։
2017 թվականի  ամռանն Արամբարիի իրավունքը գնել է «Բոստոն Ռիվեր»  ակումբը և անմիջապես վաճառել է իսպանական «Խետաֆե»  ակումբին ։ Օգոստոսի 20-ին «Ատլետիկ Բիլբաոյի» դեմ խաղում նա սկսեց իր առաջին դեբյուտը Լա Լիգայում։ Սեպտեմբերի 8-ին «Լեգանես» -ի դեմ պայքարում Մաուրոն «Խետաֆե»-ի կազմում խփել է իր առաջին գոլը։


== Միջազգային կարիերա ==
2015 թվականի սկզբին Արամբարին Ուրուգվայի երիտասարդական հավաքականի կազմում մասնակցել է Հարավային Ամերիկայի երիտասարդական առաջնությանը։  Մրցաշարում նա խաղացել է Չիլիի,Պերուի, Պարագվայի,Արգենտինայի,երկու ակգամ՝ Կոլումբիայի և Բրազիլիայի   թիմերի հետ հանդիպումների ժամանակ։ Մաուրոն երեք գոլ է խփել և օգնել երիտասարդական հավաքականին՝ նվաճելու բրոնզե մեդալներ։
Նույն տարվա ամռանը Արամբարին մասնակցել է Նոր Զելանդիայում կայացած աշխարհի երիտասարդական առաջնությանը։  Մրցաշարում նա խաղացել է Սերբիայի, Մեքսիկայի , Մալիի և Բրազիլիայի    հավաքականների հետ հանդիպումների ժամանակ։


== Ձեռքբերումներ ==
Միջազգայն
 Ուրուգվայ (մինչև 20)

 Հարավայիհ ամերիկայի երիտասարդական առաջնության չեմպիոն — 2015


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Профиль на sports.ru
Статистика на Tranfermarkt
Статистика на Fichajes
Մաուրո Արամբարրի Ֆեյսբուքում
Մաուրո Արամբարրի Թվիթթերում
Մաուրո Արամբարրի Ինստագրամում
Զինվորական գերեզմանատուն № 119 (Ստաշկուվկա)

Փոքրլեհական վոևոդության մշակութային հուշարձան. գրանցման համար՝ A-793 1996 թվականի հունվարի 24-ից:
Զինվորական գերեզմանատուն № 119 (Ստաշկուվկա)  (լեհ.՝ Cmentarz wojenny nr 119 - Staszkówka), զինվորական գերեզմանատուն, գտնվում է Լեհաստանի  Փոքրլեհական վոևոդության Ստաշկուվկա գյուղի կենտրոնում։ Գերեզմանատունը մտնում է Առաջին համաշխարհային պատերազմի տարիների Արևմտագալիցյան զինվորական դամբարանների խմբի մեջ։ Գերեզմանատանը թաղված են Ռուսական բանակի զինծառայողներ, ովքեր զոհվել են 1915 թվականի մայիսի 2-ին, Առաջին աշխարհամարտի ժամանակ։ Փոքրլեհական վոևոդության պահպանվող հուշարձան է։


== Պատմություն ==
Գերեզմանատունը հիմնադրվել է Կրակովի զինվորական դամբարանների և ռազմական պարետատան դեպարտամենտի կողմից 1915 թվականին։ Գերեզմանատունը նախագծել է քանդակագործ Յան Շեպկովսկին։ 781 քմ մակերեսով գերեզմանատանը գտնվում են 29 եղբայրական և 17 անհատական գերեզմաններ, որոնցում թաղված են  Կոզլովյան 123-րդ և  Վորոնեժյան 124-րդ հետևակային գնդերի 516 ռուս զինվորներ։
1996 թվականի հունվարի 24-ին զինվորական գերեզմանատունը ներառվել է Փոքրլեհական վոևոդության հուշարձանների ռեեստրի մեջ (№ А — 793).


== Ծանոթագրություններ ==


== Աղբյուրներ ==
Oktawian Duda: Cmentarze I wojny światowej w Galicji Zachodniej. Warszawa: Ośrodek Ochrony Zabytkowego Krajobrazu, 1995. ISBN 83-85548-33-5.


== Արտաքին հղումներ ==
Метрика кладбища (լեհ.)
Cmentarz wojenny nr 119 — Staszkówka Archived 2016-08-29 at the Wayback Machine. (լեհ.)
Կուրկի օյա

Կուրկի օյա  (ռուս.՝ Курки-оя), գետ Ռուսաստանում, հոսում է Կարելական ինքնավար հանրապետությունում։ Թափվում է Տոպ-լիճ-Կովդա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է մինչև Կումսկի հիդրոհանգույց, այդ թվում Պյաոզերո, Տոպոզերո լճեր, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության>.

Ջրային օբյեկտի, պետական ջրային գրանցման կոդը - 02020000412102000000222
Հիդրոլոգիական ուսումնասիրությունների կոդը - 102000022
Ավազանի կոդը - 02.02.00.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լուսափայլ

Լուսափայլ, Հայկական տոմարի համաձայն, գիշերվա 12 ժամերից տասնմեկերորդի անունը։
Այդպես է կոչվել լուսադեմի պահերից մեկը։


== Աղբյուր ==
Ջավախքի լեռներ

Ջավախքի լեռներ (վրաց.՝ ჯავახეთის ქედი), Ապոց լեռներ, Դավակրան, Դավաղռան, Դավաղրան, Խոնավ լեռներ, Կանգառք, Կանգարաց լեռներ, Կանգարք, Կանգարքի լեռներ, Կեչուտի լեռնաշղթա, Կեչուտի լեռներ, Կլարջեթի, Կորի Մոկրի, Մթին լեռներ, Ջավախեթիայի լեռներ, Ջավախեթիի լեռներ, Ջավախեթի լեռնաշղթա, Ջավախեթի լեռներ, Ջավախթի լեռնաշղթա, Քյաքոլի լեռ, հրաբխային լեռնաշղթաների շարք է Վրաստանի հարավում և Հայաստանի Լոռու, Շիրակի մարզերի սահմանագլխին։
Լեռնաշղթայի երկարությունը մոտավորապես 50 կմ է և ձգվում է Թրիալեթից մինչև Բազումի լեռնաշղթա։ Այստեղ են Աշոցքի և Լոռվա սարահարթերը։
Ամենաբարձր գագաթը Աչքասարն է, ծովի մակերևույթից 3196 մ բարձր։ Մյուս նշանակալի գագաթներն են՝ Լեյլի սարը (3154 մ), Էմլեկլին (3054 մ), Գարանլիգ (3039 մ), Աղրիգար (2973 մ), Շամբիանի (2923 մ)։ Ջավախքի լեռնաշղթան հայտնի է նաև իր ջրվեժներով։ Թաց լեռներ անունը պայմանավորված է դրանով։ Լեռնաշղթան հիմնականում ծածկված է ալպյան մարգագետիններով և կանաչ արոտավայրերով։ Բազմաթիվ են փոքրիկ լճերը Ջավախքի լեռնաշղթայի վրա և նրա շրջակայքում։


== Ծանոթագրություններ ==
Ծաղիկ (հանդես)

«Ծաղիկ», գրական, հասարակական-քաղաքական տասնօրյա, ապա՝ կիսամսյա հանդես։ Լույս է տեսել 1861-1867 թվականներին, Զմյուռնիայում և Կոստանդնուպոլսում։ Խմբագիրներ՝ Գ. Չիլինկիրյան, Ա. Հայկունի, Մ. Մամուբյան։
Սատարել է աշխարհաբարի և հայ նոր գրականության զարգացմանը։ Ընթերցողներին ծանոթացրել է Միքայել Նալբանդյանի աշխարհայացքին, նյութեր հրապարակել նրա կյանքի ու գործունեության մասին։ Պարզաբանել է Ազգային սահմանադրության էությունը, պայքարել նրա գործադրության համար։ Տպագրել է Ն. Հայկունու, Գ. Չիլինկիրյանի գրական-հրապարակախոսական գործերը, Մ. Մամուրյանի «Անգլիական նամականի», «Զմյուռնիական նամականի» երկերը, Վիկտոր Հյուգոյի, Ալֆրեդ դը Մյուսեի, էմ. դը ժերարդենի, Վիկտոր Լանգլուայի, Ժան Ռասինի ստեղծագործությունները, նյութեր՝ նվիրված կրթության ու դաստիարակության, թատրոնի զարգացման, մամուլի դերի, տնտեսագիտության, կանանց ազատագրության, ազգապահպանման ու համախմբման հարցերին։ Լուսաբանել է Զմյուռնիայի հասարակական և մշակութային կյանքը։
Ռայան Ռեյնոլդս

Ռայան Ռոդնի Ռեյնոլդս (անգլ.՝ Ryan Rodney Reynolds, հոկտեմբերի 23, 1976(1976-10-23), Վանկուվեր, Բրիտանական Կոլումբիա, Կանադա), կանադացի դերասան, հայտնի է «Երկու տղաները, մի աղջիկ ու մի Պիցցերիա», «Վան Վիլդեր», «Պարզապես ընկերներ», «Անշուշտ, գուցե», «Առաջարկությունը», «X-Men: սկզբին. Ռասոմախա», «Կանաչ լույս» ֆիլմերում դերակատարումներով։


== Կենսագրություն ==
Ռեյնոլդսը ծնվել է Վանկուվերում, ավարտել է Վանկուվերի միջնակարգ դպրոցը։
Ռեյնոլդսի կարիերան սկսվեց, երբ նա փոքր տղա էր։ 2002 թ. Ռեյնոլդսը նկարահանվել է երկու բավականին հանրահայտ կատակերգություններում "Van Wilder" և "Կատուն տոպրակի մեջ է», ինչպես նաև ամերիկյան հեռուստատեսային շարքում՝ «Երկու տղաները, մի աղջկա ու մի պիցցարիա»։ Երկու տարի անց նա խաղաց բուժքրոջ դեր «Գարոլդ և Կումարը գնում են Սպիտակ ամրոց» ֆիլմում։2005 թվականին նկարահանվել է «Մեծ Գրուպի» ռոմանտիկական կատակերգություն մեջ։


== Անձնական կյանքը ==
2002-2007 թվականներին նա պարտավորված սիրային հարաբերությունների մեջ է լինում Ալանիսի հետ։ Նրանք հայտարարել են, որ իրենք սիրահարված են։ Սակայն Կոլումբիայում երեք տարի անց բաժանվել են։ 
Դերասանուհի Սքարլլետ Ջոնսոնի հետ ամուսնացել են սեպտեմբերի 28-ին Կանադայի լեռնային հանգստավայրերից մեկում։ 2010 թվականի դեկտեմբերի 14-ին ամուսնալուծվել են։


== Ֆիլմագրություն ==


== Ծանոթագրություններ ==
Խետեմելեք

Խետեմելեք, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պոմպեյի վերջին օրը (նկար)

Պոմպեյի վերջին օրը (ռուս.՝ Последний день Помпеи), ռուս նկարիչ, ակադեմիզմի կարկառուն ներկայացուցիչ Կառլ Պավլովիչ Բրյուլովի նկարը։ Կտավը նկարիչը վրձնել է 1830-1833 թվականներն ընկած ժամանակահատվածում։ Այսօր այս ստեղծագործությունը պահպանվում և ցուցադրվում է Սանկտ Պետերբուրգի Պետական ռուսական թանգարանում։


== Պատմություն ==
Կառլ Բրյուլովն իտալական Պոմպեյ այցելել է 1828 թվականին։ Այնտեղ կատարել է մի շարք ուրվանկարներ՝ ապագայում ստեղծվելիք կտավի համար։ Նկարի սյուժեում նկարիչը վրձնելու էր Վեզուվի 79 թվականի ժայթքումը և դրա արդյունքում Պոմպեյի հիմնահատակ ավերվելը։
«Պոմպեյի վերջին օրը» կտավն ավարտելուց հետո նկարիչը այն ներկայացնում է Հռոմում։ Այստեղ նկարը հիացմունք է առաջացնում արվեստի քննադատների շրջանում։ Հռոմից հետո նկարը տեղափոխվում է ֆրանսիական Լուվր։ «Պոմպեյի վերջին օրը» ստեղծագործությունը Բրյուլովի միակ նկարն էր, որ այդչափ մեծ հետաքրքրություն առաջացրեց արտասահմանում։ Նույնիսկ Վալտեր Սքոթն այն անվանեց «անսովոր ու վիպական»։
1834 թվականին «Պոմպեյի վերջին օրը» կտավը ուղարկվում է Սանկտ Պետերբուրգ։ Ալեքսանդր Իվանովիչ Տուրգենևն ասել է, որ այս նկարը փառք է բերել և՛ Ռուսաստանին, և՛ Իտալիային։ Իսկ Եվգենի Աբրամովիչ Բարատինսկին բանաստեղծություն է ձոնել և նույնիսկ աֆորիզմ ունի նկարի վերաբերյալ. 

Անատոլի Նիկոլաևիչ Դեմիդովը «Պոմպեյի վերջին օրը» կտավը ընծայաբերում է Ռուսաստանի ցարին՝ Նիկոլայ I-ին։ Վերջինս այն ցուցադրության է հանում Սանկտ Պետերբուրգի գեղարվեստի ակադեմիայում, որպես վառ ուղեցույց ու ձեռնարկ սկսնակ նկարիչների համար։ Ռուսական թանգարանի բացվելուց հետո, 1895 թվականին, կտավը տեղափոխվում է այդտեղ. այդ պահից սկսած կտավը ցայսօր էլ ցուցադրվում է հասարակության համար հենց այդ թանգարանում։


== Նկարագիր ==

Նկարում ներկայացված է դասական թեմա։ Բրյուլովի գեղարվեստական տեսունակության շնորհիվ և նկարում կիրառված լուսաստվերի ցայտուն խաղի շնորհիվ «Պոմպեյի վերջին օրը» կտավը մի քանի քայլ առաջ տարավ նեոդասականությունը։ Բրյուլովի այս ստեղծագործությունը հիանալի կերպով բնութագրում է ռուսական գեղանկարչության մեջ կլասիցիզմը, որը խառնված է իդեալիզմի հետ, ինչպես նաև նկարում պլենէրի կիրառումը լրացուցիչ համբավ բերեցին կտավին։ Կտավի ձախ անկյունում Բրյուլովը նկարել է ինքզինքը, որը համարվում է նկարչի ինքնանկարը։ Կտավում նաև երիցս պատկերված է կոմսուհի Յուլիա Պավլովնա Սամոյլովան. կինը կուժի գլխին պահած, որը կանգնած է ձախ կողմում բարձրության վրա, սալարկին զգետնված ջախջախված կինը՝ դեռևս կենդանի երեխան կողքին (ըստ երևույթին նրանց հարվածել է կառքը, քանի որ երևում է դրա անիվը քիչ այն կողմ՝ կտավի կենտրոնում) և ձախ անկյունում ծնկաչոք կինը, ով գրկել է երկու դուստրերին։


== Նկարը մշակույթում ==
Վեզուվը երախն է բացել (Պուշկին)
Կառլ Բրյուլովի նկարից ներշնչված՝ անգլիացի գրող Էդվարդ Բուլվեր Լիտտոնը գրել է իր վեպը ՝«Պոմպեյի վերջին օրը» (1834 թվական)։
«Պոմպեյի վերջին օրը» նախադասությունը դարձել է թևավոր խոսք, որը նշանակում է մահ-տարաժամ։


== Տե՛ս նաև ==
Վեզուվ
Կառլ Բրյուլով


== Գրականություն ==
Верещагина А. Г. Художник. Время. История. Очерки русской исторической живописи XVIII — начала XX века. — М.: Искусство, 1973. — С. 30—32.
Курбановский А. А. Загадка «Последнего дня Помпеи» // Религиоведение. — 2007. — № 4. — С. 138—144. — ISSN 2072-8662.


== Ծանոթագրություններ ==


== Արտաքին հղումներ ==
Պոմպեյի վերջին օրը գուգլի արվեստում
Սովորական քամելեոն

Սովորական քամելեոն (լատ.՝ Chamaeleo chamaeleon), մողեսակերպերի կարգի քամելեոնների ընտանիքին պատկանող սողուն։


== Տարածվածություն ==
Տարածված է Հյուսիսային Աֆրիկայում, Իսպանիայի հարավում, Միջերկրական ծովի կղզիներում, Թուրքիայի հարավում և Սիրիայում։ Տարածված է նաև Հնդկաստանում և Ցեյլոնի կղզում։
Եղել է դեպք, երբ սովորական քամելեոնը հայտնաբերվել է Սև ծովի ափին՝ Վրաստանի Սուխում քաղաքում, որը հավանաբար նավերով պատահական ներմուծման արդյունք է։
Անտառի թփուտների բնակիչ է։


== Նկարագրություն ==
Սովորական քամելեոնները 25-30 սմ երկարությամբ խոշոր չափերի սողուն է։ Ունի բավականին երկար կպչուն լեզու՝ որը կարող է գցել մինչև 30 սմ։
Գույնը խիստ փոփոխական է, առավոտյան լինում է դեղին, այնուհետև՝ կարմրավուն։ Փոխվում է նաև մարմնի վրայի բծերի գույնը։
Սովորական քամելեոնի գույնը արևի տակ թխանում է։ Դնում է 40 ձու, որոնք թաքցնում է խոր փոսերի մեջ։


== Ծանոթագրություններ ==
Լեյդենի աստղադիտարան

Լեյդենի աստղադիտարան (հոլ.՝ Sterrewacht Leiden, աստղադիտարանի կոդ «013» և «512»), աստղադիտարան Նիդեռլանդների Լեյդեն քաղաքում։
Աստղադիտարանը բացվել է Լեյդենի համալսարանին կից 1633 թվականին և աշխարհի ամենահին գործող համալսարանական աստղադիտարանն է։ Մինչ այդ միջնադարյան համալսարաններում աստղագիտության դասավանդումը հիմնականում տեսական էր, և դիտարկումները կատարվում էին ոչ թե համալսարանական, այլ մասնավոր սարքավորումների միջոցով։ 1938 թվականին բացվել է Հարավային Աֆրիկայի Լեյդեն կայանը, որն աշխատել է 40 տարի։
Աստղադիտարանի սկզբնական շենքն այլևս չի օգտագործվում աստղագիտական ​​դիտարկումների համար։ 1860 թվականին Լեյդենի աստղադիտարանը տեղափոխվել է Վիտե Սինգել, իսկ 1974 թվականին՝ քաղաքի կենտրոնի հյուսիս-արևմտյան մաս։ Աստղագիտության բաժինը (հոլ.՝ Sterrewacht Leiden) ամենամեծն է Նիդեռլանդներում; այն ունի համաշխարհային համբավ և օգտագործվում է տիեզերքի մեծածավալ օբյեկտների և գալակտիկաների ծագման և էվոլյուցիայի հիմնարար ֆիզիկան, ինչպես նաև աստղերի և նրանց մոլորակային համակարգերի ծագումը հետազոտելու համար։
Աստղադիտարանում աշխատել են այնպիսի նշանավոր աստղագետներ և ֆիզիկոսներ, ինչպիսիք են Վիլեմ դե Սիտերը, Յան Օորտը, Էյնար Հերցշպրունգը, Յակոբուս Կապտեյնը։


== Ծանոթագրություններ ==
Բենզալդեհիդ

Բենզալդեհիդ  
  
    
      
        
          C
          
            6
          
        
        
          H
          
            5
          
        
        C
        O
        H
      
    
    {\displaystyle C_{6}H_{5}COH}
   արոմատիկ շարքի պարզագույն ալդեհիդը։ 
Դառը նշի հոտով անգույն հեղուկ է, եռման ջերմաստիճանը՝ 179°С, հալմանը՝ –26°С, խտությունը՝ 1049, 7 կգ/մ³։ Լավ է լուծվում օրգանական լուծիչներում, վատ՝ ջրում։ Երկար ժամանակ հայտնի է եղել «դառը նշի յուղ» անունով։ Գտնվում է դառը նշի, ծիրանի և բալի կորիզներում՝ ամիգդալինի գլյուկոզիդի ձևով։ Ցուցաբերում է ալիֆատիկ շարքի ալդեհիդների հատկությունները։ Օդում օքսիդանում է՝ առաջացնելով բենզոյական թթու, մտնում է Կանիցարոյի ռեակցիայի և Պերկինի ռեակցիայի մեջ, ենթարկվում է համատեղ պոլիմերացման և կոնդենսացման ևն։ Բենզալդեհիդը ստացվում է տոլուոլի օքսիդացմամբ և այլ ճանապարհներով։ Օգտագործվում է բուրավետ նյութերի և ներկանյութերի արտադրություններում։
1229

1229 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1229 թվականն է, 
XIII դարի 29-րդ տարին։


== Դեպքեր ==


== Ծնունդներ ==


== Մահեր ==
Գարաջալի

Գարաջալի, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Նախիջևանի Ինքնավար Հանրապետության բանկային համակարգ

Նախիջևանի Ինքնավար Հանրապետության բանկային համակարգը հանդիսանում է Ադրբեջանի Հանրապետության կազմում գտնվող Նախիջևանի Ինքնավար Հանրապետության տնտեսության առանցքային սպասարկման ոլորտը։ Բանկային համակարգը վերահսկվում և կարգավորվում է Ադրբեջանի Հանրապետության կենտրոնական բանկի կողմից։ Վերջինս համակարգում է վարկային կազմակերպությունների գործունեությունը ինքնավար հանրապետության տարածքում, ապահովում է էմիսիան, կանխիկ դրամի շրջանառությունը, սպասարկում է գանձապետարանը, իրականացնում է բյուջեի կանխիկ կատարումը։


== Բանկային ==
Նախիջևանի Ինքնավար Հանրապետության բանկային համակարգը բաղկացած է բանկից, բանկերի մասնաճյուղերից, բաժանմունքներից ու ներկայացուցչություններից, ինչպես նաև վարկային կազմակերպություններից։ 2017 թվականի դրությամբ ինքնավար հանրապետության տարածքում գործում է 1 բանկ, 6 այլ բանկերի մասնաճյուղեր, բաժանմունքներ և ներկայացուցչություններ, 3 վարկային կազմակերպություններ։


=== Բանկեր ===
Ինքնավար հանրապետությունում ֆինանսաբանկային գործունեություն իրականացնող «Կապիտալ բանկ» բաց բաժնետիրական ընկերությունը միակն է, որը Նախիջևանի բոլոր շրջաններում մասնաճյուղեր ունի։ Բացի այդ, Նախիջևանի Ինքնավար Հանրապետությունում ֆիզիկական և Իրավաբանական անձանց  տարբեր տեսակի ֆինանսաբանկային ծառայություններ են մատուցում Ադրբեջանի միջազգային բանկի գլխավոր վարչության, «Ռաբիտ բանկ» ԲԲԸ-ի, «Բանկ օֆ Ադրբեջան» ԲԲԸ-ի և «Խալք բանկ» ԲԲԸ-ի նախիջևանյան մասնաճյուղերը։
2008 թվականից Ինքնավար Հանրապետությունում սկսեց գործել «Նախիջևան-բանկ» ԲԲԸ-ն, որը Նախիջևանում մատուցում է բոլոր տեսակի բանկային ծառայություններ։


=== Վարկային կազմակերպություններ ===
Նախիջևանի Ինքնավար Հանրապետությունում ֆինանսաբանկային գործունեություն են իրակիանացնում նաև «Նախիջևան-կրեդիտ» փակ բաժնետիրական ընկերությունը և «Ագրարկրեդիտ» վարկային կազմակերպության նախիջևանյան մասնաճյուղը։ Այս ընկերությունները վարկեր են տրամադրում ագրարային ոլորտի և փոքր բիզնեսի զարգացման համար։
Հիպոթեքային գործարքների իրականացման նպատակով Ինքնավար հանրապետությունում գործում է Ադրբեջանի Հանրապետության Հիպոթեքային Ֆոնդի նախիջևանյան մասնաճյուղը։


== Տես նաև ==
Նախիջևանի Ինքնավար Հանրապետության տնտեսություն


== Ծանոթագրություններ ==
Դիանա և Կալիստո (նկար)

«Դիանա և Կալիստո» (իտալերեն՝ Diana e Callisto), իտալացի նկարիչ, Բոլոնյան գեղարվեստի դպրոցի կարկառուն ներկայացուցիչ Գաետանո Գանդոլֆիի նկարներից։ Այս ստեղծագործությունը հեղինակը վրձնել է 1787 թվականին։ Յուղաներկով կտավի չափերն են 148,1 × 170,2 սմ։ «Դիանա և Կալիստո» ստեղծագործությունն այսօր գտնվում է մասնավոր հավաքածուում։


== Պատմություն ==
«Դիանա և Կալիստո» ստեղծագործությունը Գաետանո Գանդոլֆիի կողմից ստեղծված երկու նկարներից մեկն է, որոնք ստեղծվել են 1870-ական թվականներին իշխան Նիկոլայ Բորիսովիչ Յուսուպովի կողմից Արխանգելսկոյե դաստակերտի համար։ Հեղինակը կատարել է նկարի երկու էսքիզ։ Կտավում պատկերված է Հունական դիցաբանության տեսարան։
Սակայն, իշխան Յուսուպովի մահվանից հետո, «Դիանա և Կալիստո» նկարի հետագա ճակատագիրը մնում է անհայտ։ Հայտնի է, որ 20-րդ դարում ստեղծագործությունը հայտնվում է մասնավոր հավաքածուի կազմում՝ Լիտվայի Կրոմար բնակավայրում։ 1977 թվականին հայտնաբերվում են «Դիանա և Կալիստո» և «Վեներայի հաղթանակը» կտավների էսքիզները, որոնք ավելի ուշ, Լուվրի արխիվում պահպանված հնագույն լուսանկարներից պարզվում է, որ նկարների պատրաստուքն են եղել։ Բուն նկարը հայտնաբերվեց ընդամենը 2009 թվականին Միացյալ Նահանգներում և ճանաչվել է որպես Լիտվայում նախկինում պահպանված բնօրինակ։ 2010 թվականի հունվարին «Դիանա և Կալիստո» ստեղծագործությունը վաճառվում է Քրիստիս աճուրդի տանը՝ 4.1 միլիոն ամերիկյան դոլարով՝ Գաետանո Գանդոլֆիի նկարների համար երբևէ վճարված ռեկորդային գնով։


== Ծանոթագրություններ ==


== Գրականություն ==
C. Volpe, 'Gandolfi' in L’Arte del Settecento emiliano. La pittura. L’Accademia Clementina, exhibition catalogue, Bologna, 1979, pp. 96, 118—119.
R. Roli, 'Un Nucleo di disegni dei Gandolfi', in Prospectiva 33-36, p. 297.
D. Biagi Maino, 'La pittura Emilia Romagna nella secondo metà del Settecento; S. Barozzi; J.A. Calvi; U. Gandolfi; G. Gandolfi; M. Gandolfi; G.B. Frulli; D. Pedrini; F. Pedrini; G. Santi,' in Pittura in Italia, Il Settecento, Milan, 1990, II, p. 728.
P. Bagni, I Gandolfi, Affreschi, Dipinti, Bozzetti, Disegni, Padua, 1992, pp. 362–365.
M. Cazort, Bella Pittura: The Art of the Gandolfi, exhibition catalogue, National Gallery of Canada, Ottawa, 1993, pp. 16, 65, 66, 90.
D. Biagi Maino, Gaetano Gandolfi, Turin, 1995, p. 376, no. 123.
D. Biagi Maino in Gaetano e Ubaldo Gandolfi: Opere scelte, exhibition catalogue, Centro, pp. 37, 96, under no. 32.


== Արտաքին հղումներ ==
Картина кисти Гандольфи из коллекции князя Юсупова продана на аукционе в Нью-Йорке
Վոստրեցովո (այլ կիրառումներ)

Վոստրեցովո, կարող է վերաբերել՝

Վոստրեցովո - գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Վոստրեցովո - գյուղ Ռուսաստանի Խաբարովսկի երկրամասի Օխոտսկի շրջանի կազմում։
Կասումկենտ

Կասումկենտ (ռուս.՝ Касумкент, լեզգիներեն՝ Кьасумхуьр), գյուղ Ռուսաստանի Դաղստան հանրապետության Սուլեյման-Ստալսկի շրջանի կազմում։
Բնակչությունը 2010 թվականին գրանցված տվյալներով կազմում էր 13232 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վալան Սեն Ժորժ

Վալան Սեն Ժորժ (ֆր.՝ Vallant-Saint-Georges), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 384 մարդ, բնակչության խտությունը` 21.50 մարդ/կմ²։ Բնակավայրը զբաղեցնում է 17.86 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ արևելք, Շալոն ան Շամպայն քաղաքից` 65 կմ հարավ-արևմուտք, Տրուա քաղաքից` 23 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 231 աշխատունակ (15-64 տարեկան)  բնակիչ, որոնցից ակտիվ էին 170-ը, իսկ ոչ ակտիվները` 61։ Ակտիվության ցուցանիշը կազմում է 73,6 %։ 170 աշխատունակ մարդկանցից աշխատել է 158 անձ (82 տղամարդ և 76 կին)։ Գործազուրկ են եղել 12 անձ (6 տղամարդ և 6 կին)։ 61 անաշխատունակներից 14-ը եղել են աշակերտներ կամ ուսանողներ, 37-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աբիբոս

Աբիբոս, վանք Վրաստանի Ծալկայի շրջանում, Ռեխա գյուղում, հիշատակել է Վախուշտին։


== Ծանոթագրություններ ==
Ստարիկովո (գյուղ, Գլուխովի շրջան)

Անվան այլ կիրառումների համար տե՛ս՝ Ստարիկովո (այլ կիրառումներ)Ստարիկովո (ուկրաիներեն՝ Старикове), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Ստարիկովո գյուղում բնակվում էր 280 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրանոսիենիտ

Գրանոսիենիտ (քվարցային սիենիտ), ներժայթուք ապար՝ կազմված կալիում-նատրիումական դաշտային սպաթ, օլիգոկլազ, քվարց, բիոտիտ, ամֆիբոլ և ուղեկցող՝ ցիրկոն, սֆեն, ֆլյուորիտ, թորիտ միներալներից։ Կառուցվածքը բյուրեղային է, գույնը՝ բաց վարդագույն։ Հանդիպում է խոշորահատիկ ու մանրահատիկ տարբերակներով։ Տարածված է Հայաստանի Լոռու և Սյունիքի մարզերում։ Օգտագործվում է շինարարության մեջ։
Վոլդուժ

Վոլդուժ (ռուս.՝ Волдуж), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Մեծ Բոբրովկա գետի աջ ափում՝ 50 կմ հեռավորության վրա։ Գետի երկարությունը 13 կմ է։
Ակունքը գտնվում է Գալիչիսկի բարձրավանդակում 30 կմ դեպի հյուսիս-արևելք Գորդիշնա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009364
Հիդրոլոգիական ուսումնասիրությունների կոդը - 103000936
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Միրի (վեպ)

Միրի (անգլ.՝ Miri), Փիթեր Սուրյանի վեպը, որը տպագրվել է երբ հեղինակը եղել է 24 տարեկան։ 2013 թվականին վեպը հայերեն է հրատարակվել «Էդիթ Պրինտ» հրատարակչության կողմից։


== Հեղինակ ==
Փիթեր Սուրյան - հայազգի գրող, հրապարակախոս, անգլերեն լեզվի ու գրականության պրոֆեսոր։


== Բովանդակությունը ==
Վեպը համալսարանի ուսանողների սիրո պատմություն է՝ գրված քնարական ոճով, մտորումների ու վերհուշերի, զգացական ապրումների հիման վրա։ Գրքի հերոսը՝ Լեքսին, մտածելով, որ ինքը նոր սերնդից է, հեռացել է իր արմատներից, մայրենի լեզվից, սովորույթներից և ազգային մշակույթից։ Գրքում նրբորեն ուրվագծվում է ամերիկյան միջավայրը։ Ի տարբերություն Լեքսիի, ընտանիքում միջավայրը այլ է, նրանք դեռ պահում են իրենց հատուկ ապրելակերպը։ Վեպում շատ դիպուկ նկարագրվում է հին ու նոր աշխարհների բախումը, իսկ Միրին երկու երիտասարդների շփման կետն է ու երկուսն էլ յուրովի թանկ են նրա համար։


== Ծանոթագրություններ ==


== Արտաքին հղումներ ==
ՄԻՐԻ (հատված վեպից)
Իվանովսկոե (գյուղ, Նովոդուգինսկի շրջան)

Անվան այլ կիրառումների համար տե՛ս՝ ԻվանովսկոեԻվանովսկոե (ռուս.՝ Ивановское), գյուղ Ռուսաստանի, Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 80 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիեռֆյո

Պիեռֆյո (ֆր.՝ Pierrefeu), կոմունա Ֆրանսիայի հարավ-արևելքում՝ Պրովանս Ալպեր Լազուր ափ շրջանի Ծովափնյա Ալպեր դեպարտամենտի Գրաս շրջանի Վանս կանտոնում։ Մինչև 2015 թվականի մարտը կոմունան վարչականորեն ընդգրկված էր Կուրսեգուլ լուծարված կանտոնի կազմում (Գրաս շրջան)։
Կոմունայի տարածքը կազմում է 22.17 կմ², 2006 թվականին բնակչությունը կազմել է 252 մարդ աճի միտումով, 2012 թվականին՝ 282 մարդ, բնակչության խտությունը՝ 12.7 մարդ/կմ²։


== Բնակչություն ==
Կոմունայի բնակչությունը 2011 թվականին կազմել է 268 մարդ, 2012 թվականին՝ 282 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 163 բնակիչներից 122-ը եղել են տնտեսապես ակտիվ, 41-ը՝ ոչ ակտիվ (ակտիվության գործակիցը կազմել է 74.8 %, 1999 թվականին եղել է 67.9 %): Աշխատունակ տարիքի 122 ակտիվ բնակիչներից աշխատում էին 114-ը (68 տղամարդ և 46 կին), 8 հաշվառված էին որպես գործազուրկ (երկու տղամարդ և 6 կին)։ Աշխատունակ տարիքի 41 ոչ ակտիվ բնակիչներից 7-ը եղել են աշակերտներ կամ ուսանողներ, 19-ը՝ թոշակառուներ, իսկ 15-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 117 հարկատու տնային տնտեսություններ, որտեղ ապրում էր 260.5 մարդ։ 19 հարկատուին բաժին ընկնող շահույթը կազմել է 863 եվրո։


== Ծանոթագրություններ ==


== Արտաքին հղումներ ==
[Պիեռֆյոյի համայնքապետարանի պաշտոնական կայք ](ֆր.)
Բուրժ 1 (կանտոն)

Բուրժ 1 (ֆր.՝ Bourges-1), Ֆրանսիայի կանտոն է, գտնվում է Կենտրոն շրջանում։ Շեր դեպարտամենտի կանտոնն է։ Մտնում է Բուրժ օկրուգի մեջ։ Համաձայն 2007 թվականի մարդահամարի կանտոնի բնակչությունը 11280 մարդ էր։Կանտոնի համարը 1805 է։ Կանտոնում կա 1 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Նիոզել

Նիոզել (ֆր.՝ Niozelles, օքս.՝ Nuasèlas), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Ֆորկալկե կանտոնի կազմի մեջ։ Կոմունայի շրջանը՝ Ֆորկալկե։
Համայնքի INSEE կոդ՝ 04138։


== Բնակչություն ==
Համայնքի բնակչությունը 2008 թվականին կազմում էր 233 մարդ։


== Կլիմա ==
Նիոզելի կլիման միջերկրածովային է։ Ամռանը չուր ու տաք է իսկ է ձմռանը՝ սառը, երբեմն սառնամանիքային։


== Տնտեսություն ==

2007 թվականի տվյալներով 140 աշխատունակ տարիքի մարդկանցից (15-64 տարեկան) 106-ը տնտեսապես ակտիվ էին, 34-ը անգործ (ակտիվության ցուցանիշը 75,7 %, 1999 թվականին եղել է՝ 65,3 %)։ 106 աշխատունակ բնակիչներից 96-ը աշխատում էին (48 տղամարդ և 48 կին), անաշխատանք էին 10-ը (4 տղամարդ և 6 կին)։ 34 անգործ մարդկանցից 9-ը աշակերտներ կամ ուսանողներ են, 11-ը թոշակառու, 14-ը չէին աշխատում այլ պատճառներով։


== Տեսարժան վայրեր ==
Դղյակ (XVI—XVIII դարի)
Ծխական եկեղեցի Սեն Էթիեն
Եկեղեցի Սենտ Ալբան
Ալրաղաց
Դոնժոն (XIII դար)


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Նիոզել» (ֆրանսերեն)։ Արխիվացված օրիգինալից 2012-10-29-ին։ Վերցված է 2012-8-31 
«Նիոզել» (ֆրանսերեն)։ cassini.ehess.fr։ Արխիվացված օրիգինալից 2013-01-30-ին։ Վերցված է 2013-01-13
The Clan Pt. 1 Lost

The Clan Pt. 1 Lost (ոճավորված որպես The Clan Pt. 1 'LOST),  հարավկորեական Բոյ բենդ Monsta X-ի երրորդ մինի ալբոմը, որը թողարկվել է Starship Entertainment-ում 2016 թվականի մայիսի 18-ին և տարածվել է Kakao M ալբոմով։ Այն պարունակում է վեց երգ, այդ թվում «Ex Girl» և «All In» երգերը։ Ալբոմը համարվում է The CLAN շարքի առաջին մասը։


== Երգացանկ ==


== Թողարկում ==
Գլխավոր երգի երաժշտական տեսահոլովակը թողարկվել է նույն օրը YouTube-ում` Starship-ի և 1theK-ի պաշտոնական ալիքներում։ Խումբը շոուքեյս է անցկացրել նոր ալբոմի ցուցադրման համար ՝մայիսի 18-ին Սեուլի Yes24 Live Hall-ում, որը հեռարձակվել է Naver-ի V App-ի ուղիղ եթերով։


== Դիրքը չարթերում ==


== Դիրքը չարթերում ==


== Վաճառք ==


== Նոմինացումներ և մրցանակներ ==


== Ծանոթագրություններ ==
Մամոց

Մամոց, հայկական իգական անուն։ Առաջացել է հայերեն մամ՝ «տատ» բառի հոգնակի սեռական հոլովից։ Ըստ Հրաչյա Աճառյանի՝ աղջիկը երևի նման էր երկու տատերին, այդ պատճառով էլ այս անունն է ստացել։ Հիշատակվել է մեկ անգամ անթվական մի հիշատակարանում։


== Ծանոթագրություններ ==
Հաղթանակ (ֆիլմ, 2008)

Հաղթանակ (աֆրիկաանս՝ Triomf), 2008 թվականին նկարահանված հարավաֆրիկյան կատակերգություն-նուար` բեմադրված Մառլենա վան Նիկերկի համանուն վեպի հիման վրա (1994 թ.):


== Սյուժե ==
ՀԱՀ-ում 1994 թվականին բազմառասա ընտրությունների նախաշեմին երկրում անհանգիստ էր։ «Տրիումֆ» շրջանի շքեղ անվանումը կտրուկ հակադրվում է նրա բնակիչների կենսակերպի հետ, այն սպիտակ աղքատություն է, որը բույն է դրել այստեղ, իր մշակույթով հայտնի Սոֆիաթաուն սև շրջանի քանդումից հետո։ Բենադե ընտանիքը տիպիկ սպիտակ մարգինալներ են (կերպարներ, որոնք հազվադեպ են հանդիպում հարավաֆրիկյան ֆիլմերում)։ Հայրը, մայրը, կրթության մեջ թերացած որդին և քեռի Տրեպպին բնակվում են ավերակ տնակում և մշտապես ներքաշված են պատահական սեռական հարաբերությունների մեջ։ Ընտրությունների հնարավոր արդյունքներից անհանգստացած նրանք որոշում են փախչել հյուսիս։ Զվարճալի միջադեպերի ամբողջությունը հերոսներին հասցնում է ողբերգական հանգուցակետի։


== Մրցանակներ ==
en:Durban International Film Festival 2008 (ՀԱՀ)


== Ծանոթագրություններ ==


== Արտաքին հղումներ ==
Triomf
Նենսի Ավեսյան

Նվարդ Նենսի Ավեսյան (ծնվ. 1990 թվականի փետրվարի 14), հայտնի որպես Նենսի Ավեսյան (հայերեն՝ Նենսի Ավեսյան), ամերիկյան ծագմամբ հայ ֆուտբոլիստ, ով հանդես է գալիս Հայաստանի կանանց հավաքականի կիսապաշտպանի դիրքում։


== Համաշխարհային կարիերա ==
Ավեսյանը բարձր մակարդակով հանդես է եկել Հայաստանի հավաքականում 2020 թվականի մարտի 4-ին և 6-ին կայացածբ Լիտվայի դեմ  երկու ընկերական խաղերում։


== Ծանոթագրություններ ==


== Արտաքին հղումներ ==
«NANCY AVESYAN»։ khris։ 2018 թվականի մարտի 25։ Արխիվացված է օրիգինալից 2021-06-04-ին։ Վերցված է 2020 թվականի մայիսի 16
Ամեն ինչի տեսություն (փիլիսոփայություն)

Անվան այլ կիրառումների համար տե՛ս՝ Ամեն ինչի տեսություն (այլ կիրառումներ)Ամեն ինչի տեսությունը փիլիսոփայությունում , ամբողջ գոյի բնությունը կամ կեցությունը նկարագրող համապարփակ փիլիսոփայական կոնցեպցիա։ «Ամեն ինչի տեսությունը» եզրը փոխարինված է ֆիզիկայից, որտեղ երկար ժամանակ շարունակ փորձեր են արվում կառուցել բոլոր հայտնի հիմնարար փոխներգործությունները նկարագրող տեսություն։ Ամեն ինչի փիլիսոփայական տեսությունը, ըստ մի շարք փիլիսոփաների, պետք է պատասխանի այնպիսի հարցերի, ինչպիսիք են՝ «Ինչու՞ է իրականությունը ըմբռնելի», «Ինչու՞ են բնության օրենքները հենց այսպիսին», «Ինչու՞ ինչ-որ բան ընդհանրապես գոյություն ունի» և այլն։


== Ծանոթագրություններ ==
Ներգծյալ շրջանագիծ

Ներգծյալ շրջանագիծ, բազմանկյան բոլոր կողմերը շոշոփող շրջանագիծ։
Թեորեմ Ցանկացած եռանկյան կարելի է ներգծել շրջանագիծ։


== Ապացուցում ==
Դիտարկենք կամայական ABC եռանկյուն և O տառով նշանակենք նրա կիսորդների հատման կետը։ O կետից տանենք OK, OL և OM ուղղահայացները համապատասխանաբար, AB, BC և CA կողմերին։ Քանի որ O կետը հավասարապես է հեռացված ABC եռանկյան կողմերից, ապա OK = OL = OM։ Ուստիª O կեն- տրոնով և OK շառավիղով շրջանագիծն անցնում է K, L և M կետերով։ ABC եռանկյան կողմերը K, L, M կետերում շոշափում են այդ շրջանագիծը, քանի որ դրանք ուղղահայաց են OK, OL և OM շառավիղներին։ Ուրեմն O կենտրոնով և OK շառավիղով շրջանագիծը ABC եռանկյանը ներգծյալ է։


== Պարզաբանում ==
Նշենք, որ եռանկյանը կարելի է ներգծել միայն մեկ շրջանագիծ։ Իրոք, ենթադրենք, թե եռանկյանը կարելի է ներգծել երկու շրջանագիծ։ Այդ դեպքում շրջանագծերից յուրաքանչյուրի կենտրոնը հավասարապես է հեռացված եռանկյան կողմերից և, ուրեմն, համընկնում է եռանկյան կիսորդների հատման O կետին։ Յուրաքանչյուրի շառավիղը հավասար է O կետի եռանկյան կողմերից ունեցած հեռավորությանը։ Հետևաբար այդ շրջանագծերը համընկնում են։
Ի տարբերություն եռանկյունների, որ կարելի է շրջանագիծ ներգծել բոլորին, քառանկյուններից ոչ բոլորին է հնարավոր ներգծել շրջանագիծ։ Դիտարկենք, օրինակ, ուղղանկյուն, որի կից կողմերը անհավասար են, այսինքն՝ այն քառակուսի չէ։ Ակներև է, որ այդպիսի ուղղանկյան մեջ հնարավոր է տեղավորել։ Միայն նրա երեք կողմը շոշափող շրջանագիծ, բայց միաժամանակ չորս կողմը շոշափող շրջանագիծ տեղավորելն անհնար է։ Այլ խոսքով անհնար է այդպիսի ուղղանկյանը ներգծել շրջանագիծ։ Եթե քառանկյանը կարելի է շրջանագիծ ներգծել, ապա նրա կողմերն ունեն մի կարևոր հատկություն։ Այն է ցանկացած արտագծյալ քառանկյան հանդիպակաց կողմերի գումարները հավասար են։ Այս հատկությունը հեշտ է բացահայտվում, եթե, օգտվելով նկարից, շոշափողների միմյանց հավասար հատվածները նշանակենք նույն տառով։ Իրոք, AB + CD = a+b+c+d, BC + AD = a+b+c+d, ուստի AB + CD = BC + AD։


== Աղբյուրներ ==
Լ․ Աթանասյան, Վ․ Բուտուզով, Ս․ Կադոմցև, Լ․ Պոզնյակ, Ի․ Յուդինա «Երկրաչափություն 8-րդ դասարանի դասագիրք», 2006 թ
Պարվիլե լը Կենուա

Պարվիլե լը Կենուա (ֆր.՝ Parvillers-le-Quesnoy), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 200 մարդ, բնակչության խտությունը` 21.05 մարդ/կմ²։ Բնակավայրը զբաղեցնում է 9.5 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ հյուսիս, Ամյեն քաղաքից 36 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 128 աշխատունակ (15-64 տարեկան) բնակիչ, որոնցից ակտիվ էին 101-ը, իսկ ոչ ակտիվները` 27։ Ակտիվության ցուցանիշը կազմում է 78,9 %։ 101 աշխատունակ մարդկանցից աշխատել է 90 անձ (47 տղամարդ և 43 կին)։ Գործազուրկ են եղել 11 անձ (5 տղամարդ և 6 կին)։ 27 անաշխատունակներից 6-ը եղել են աշակերտներ կամ ուսանողներ, 14-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էմե Ժակե

Էմե Ժակե (ֆր.՝ Aimé Jacquet, նոյեմբերի 27, 1941(1941-11-27), Sail-sous-Couzan), ֆրանսիացի ֆուտբոլիստ և ֆուտբոլի մարզիչ։
Որպես կիսապաշտպան հանդես է եկել Սենտ էտիեն և Օլիմպիկ Լիոն ակումբներում։ Մարզել է նույն Լիոնը, Բորդոն, Մոնպելիեն, Նանսին, ապա գլխավորել է Ֆրանսիայի ազգային հավաքականը, որը դարձել է 1998 թվականի աշխարհի չեմպիոն։


== Նվաճումներ ==


=== Որպես խաղացող ===
«Սենտ-Էտիեն»-ի կազմում

Division 2-ի չեմպիոն 1962–63 տարեշրջանում
Division 1-ի չեմպիոն 1963–64, 1966–67, 1967–68, 1968–69, 1969–70 տարեշրջաններում
Trophée des Champions. 1967, 1968, 1969 թթ.
Coupe de France (Ֆրանսիայի գավաթ). 1967–68, 1969–70 տարեշրջաններում


=== Որպես մարզիչ ===
«Բորդո»

Division 1-ի չեմպիոն. 1983–84, 1984–85, 1986–87 տարեշրջաններում
Coupe de France (Ֆրանսիայի գավաթ). 1985–86, 1986–87 տարեշրջաններում
Trophée des Champions: 1987 թ.Ֆրանսիայի ազգային հավաքական

ՖԻՖԱ-ի աշխարհի գավաթ 1998 թ.Անհատական

«Տարվա ֆրանսիացի մարզիչ» 1981, 1984, 1998 թթ.
«Դարի ֆրանսիացի մարզիչ»
IFFHS աշխարհի լավագույն ազգային մարզիչ (IFFHS World's Best National Coach). 1998 թ.
«Տարվա եվրոպացի մարզիչ» (European Coach of the Year)՝ Տոմազո Մաստրելլիի մրցանակի (Tommaso Maestrelli Award) հանձնումով. 1998 թ.
Onze d'Or մրցանակ՝ որպես տարվա լավագույն մարզիչ (Onze d'Or Coach of the Year). 1998 թ.
Berlin-Britz մրցանակ՝  որպես տասնամյակի լավագույն մարզիչ (1990-ական թվականներ)


=== Շքանշաններ ===
Պատվո լեգեոնի շքանշան՝ ասպետի կոչումով 1998
Պատվո լեգեոնի շքանշան՝ սպայի կոչումով 2006


== Ծանոթագրություններ ==


== Աղբյուրներ ==
Ֆուտբոլի հանրագիտարան։ Երևան 2005, էջ 35


== Արտաքին հղումներ ==
«FIFA 'Classic Football' profile»։ Արխիվացված է օրիգինալից 2007 թ․ մարտի 12-ին։ Վերցված է 2006 թ․ սեպտեմբերի 24
Արևմտյան Կարպատներ

Արևմտյան Կարպատներ, լեռնաշղթա, որը ձգվում է արևելաեվրոպական չորս երկրների՝ Չեխիայի, Սլովակիայի, Լեհաստանի և Հունգարիայի տարածքում։ Լեռնաշղթայի երկարությունը ձգվում է մոտ 400 կմ, իսկ լայնությունն ավելի քան 200 կմ։ Ամենաբարձր կետը Հերլոխովյան լեռնագագաթն է Սլովակիայում (2655 մետր)։ Լեռնաշխարհի արևմտյան մասը, բաղկացած է բարձր և միջին բարձրության լեռներից (Բարևր Տատրասյան, ցածր Տատրասյան, Մեծ Ֆատրետյան)։ Ընդերքը հարուստ է գրանիտով, գղձաքարով և կրաքարով։ Հյուսիսային մասը հարուստ է սառցադաշտային ծագման լճերով։ Սլովակիայի հանքաքարյան լեռներում շատ են հրաբուխները (որոնց մեծ մասը հանգած են)։ Ստորին լանջերին սաղարթախիտ անտառներն են (հիմնականում կաղնիներ և հաճարենիներ), հյուսիսային և միջին գոտում գտնվում են խառը և փշատերև անտառները։ Կենդանիներից տարածված են արջերը, եղնիկները, այծյամները, վարազները, գայլերը և լուսանները։


== Գրականություն ==
Географический энциклопедический словарь. Москва. «Советская энциклопедия». 1989. стр. 175
Դոլի (Մեստիայի շրջան)

Դոլի (վրաց.՝ დოლი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 52 մարդ։


== Ծանոթագրություններ ==